పాకిస్థాన్‌ జట్టు టి20 కెప్టెన్‌
అఫ్రిదికి నోటీసులు జారీ
కరాచీ : పాకిస్థాన్‌ టి20 జట్టు కెప్టెన్‌ అఫ్రిది చిక్కుల్లో పడ్డాడు.పాకిస్థాన్‌లో కన్నా భారత్‌లోనే తమకు ప్రేమించే అభిమానులు ఎక్కువగా ఉన్నారంటూ చేసిన వ్యాఖ్యలను వ్యతిరేకిస్తూ ఒక న్యాయవాది ఏకంగా అప్రిదికి లీగల్‌ నోటీసులు పంపాడు.టి20 వరల్డ్‌ కప్‌లో ఆడేందుకు కోల్‌కతాలో అడుగుపెట్టిన సందర్భంగా అఫ్రిది ఆదివారం మీడియాతో మాట్లాడుతూ భారత్‌లో ఆడటాన్ని మేం ఎప్పుడూ ఆస్వాదిస్తూనే ఉన్నాం,ఇక్కడి ప్రజలు మాపై ఎంతో ప్రేమను చూపారు.కొన్ని దేశాల్లో మాత్రమే నేను క్రికెట్‌ బాగా ఎంజాయ్  చేశాను. అందులో భారత్‌ ఒకటి. ఇక్కడ మాకు ఎంతో ప్రేమ లభించింది.ఇంతటి ప్రేమ మాకు పాకిస్థాన్‌లో కూడా లభించలేదని నేను చెప్పగలనని ఆప్రిది పేర్కొన్నాడు. అప్రిది వ్యాఖ్యాలు దేశ ప్రయోజనాలకు వ్యతిరేకంగా ఉన్నాయని,ఆయన తన వ్యాఖ్యలను ఉపసంహరించుకొని దేశానికి క్షమాపణ చెప్పాలని డిమాండ్‌ చేస్తూ పాక్‌ లాయర్‌ లీగల్‌ నోటీసులు పంపారు.పాక్‌ మీడియా కూడా అఫ్రిది వ్యాఖ్యలపై ఆగ్రహం వ్యక్తం చేసింది.ఇదిలా ఉండగా షోయబ్‌ మాలిక్‌ కూడా భారత్‌పై ప్రశంసలు కురిపించాడు.తాను ఎప్పుడూ ఇక్కడికి వచ్చినా ఎలాంటి ప్రత్యేక భద్రతను తీసుకోలేదన్నాడు. ఇక్కడ తాము భయపడాల్సిన అవసరం లేదన్నాడు.కాగా తాను ఇక్కడ చెప్పలేనంత ప్రేమను పొందానని పేర్కొన్నాడు.అప్రిది వ్యాఖ్యలు సిగ్గుపడేలా ఉన్నాయని,ఎంతో బాధను కలిగించాయని పాకిస్థాన్‌ మాజీ కెప్టెన్‌ జావేద్‌ మియాందాద్‌ తీవ్రంగా స్పందించాడు. అప్రిది ఇలాంటి వ్యాఖ్యలు చేసి తమను తామే అవమానించుకునేలా చేశారన్నాడు. మనకు భారతీయులు ఏమిచ్చారు? భారతదేశంలో ఉన్నప్పటికి నిజం మాట్లాడాలి,గత అయిదేళ్లుగా పాకిస్థాన్‌ క్రికెట్‌ కోసం వారు ఏమిచ్చారని ఎన్నో ఏళ్లుగా పాకిస్థాన్‌ జట్టుకు ఆడుతూ ఇలాంటి వ్యాఖ్యలు చేయడం విచారకరమన్నాడు. విదేశాలకు వెళ్లినపుడు ఏం మాట్లాడాలో ఆటగాళ్లకు శిక్షణ ఇవ్వాల్సిన అవసర వచ్చిందని మియాందాద్‌ అభిప్రాయం వ్యక్తం చేశాడు.క్రికెటర్‌గా అక్కడికి వెళ్లి మ్యాచ్‌లు ఆడి రావాలే తప్ప అనవసర వ్యాఖ్యలు చేయడం తగతది హితవు పలికాడు.అప్రిది,మాలిక్‌ వ్యాఖ్యలు తనను ఆశ్చర్యానికి గురిచేశాయని పాకిస్థాన్‌ మాజీ టెస్ట్‌ ఓపెనర్‌ మోహిసిన్‌ ఖాన్‌ పేర్కొన్నాడు.మీడియాతో మాట్లాడేటప్పుడు సీనియర్లు జాగ్రత్తగా వ్యవహరించాలని సూచించాడు.